खाँदवारी नगरपालिका
खाँदवारी नगरपालिका नेपालको कोशी प्रदेश मा पर्ने सङ्खुवासभा जिल्लाको सदरमुकाम तथा एक नगरपालिका हो। सङ्खुवासभा जिल्लाको ऐतिहासिक बजार चैनपुरमा पहिले यस जिल्लाको सदरमुकाम रहेकोमा वि.सं. २०२४ जेठ ८ गतेको सरकारी निर्णयबाट तत्कालिन खाँदवारी बजारमा सदरमुकाम सारिएको थियो। सङ्खुवासभा जिल्लाका तत्कालिन मनकामना, पाङ्मा र मालटा गाउँ विकास समितिहरूलाई वि.सं. २०५३ माघ ११ गते मिलाएर खाँदवारी नगरपालिका घोषणा गरिएको थियो। वि.सं. २०७३ फाल्गुन २२ मा नेपाल सरकारको निर्णय अनुसार सितलपाटी गाविस समेत यसमा गाभेर यो नगरपालिकाको क्षेत्र विस्तार गरिएको थियो। कुल ११ वडामा विभाजित यो नगरपालिकाको जनसङ्ख्या वि.सं. २०६८ सालको जनगणना अनुसार ३१,१७७ रहेको छ।

जनसङ्ख्या 
नेपालको वि.सं. २०६८ को जनगणना अनुसार यस नगरपालिकाको जनसङ्ख्या ३१,१७७ रहेको छ।

ऐतिहासिक, धार्मीक तथा पर्यटकिय स्थलहरू
 मनकामना मन्दिर
 चारधाम मन्दिर
 सतीढुङ्गा
 फेक्मालुङ (ठूलो ढुङ्गा)
 पोखरी पार्क
 शान्ति वाल उद्यान
 तुम्लिङ्टार एयरपोर्ट
 लहरीखर्क बनभोज स्थल
 चेवा स्थीत भ्यू चावर

सन्दर्भ सामग्रीहरू

बाह्य कडीहरू

पहाडी नगरपालिकाहरू
नेपालका जिल्ला सदरमुकामहरू
माघ
कोशी प्रदेशका नगरपालिकाहरू